SUDERINTA

Trakų rajono savivaldybė mero

2023 m. liepos 28 d. potvarkiu Nr. P1E-290

PATVIRTINTA

Trakų gimnazijos direktoriaus

2023 m. rugpjūčio 31 d. įsakymu Nr. V-101

SUDERINTA

Trakų gimnazijos tarybos 2023 m. liepos 5 d. nutarimu (Posėdžio protokolo Nr. 2–3)

**Trakų gimnazijos 2023–2024 mokslo metų pradinio, pagrindinio ir vidurinio ugdymo programų ugdymo planas**

**I SKYRIUS**

**BENDROSIOS NUOSTATOS**

1. 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrojo ugdymo planas (toliau – Gimnazijos ugdymo planas) reglamentuoja ugdymo organizavimą, pradinio, pagrindinio, vidurinio ugdymo programų įgyvendinimą.

2. Gimnazijos ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Gimnazijos ugdymo plano uždaviniai:

3.1. nurodyti minimalų privalomą pamokų skaičių, skirtą ugdymo programoms įgyvendinti;

3.2. pateikti esmines nuostatas ugdymo procesui gimnazijoje organizuoti.

4. Ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų;

4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.4. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

4.5. **Pamoka** – pagrindinė nustatytos trukmės nepertraukiamo mokymosi organizavimo forma;

4.6. Kitos Gimnazijos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose;

5. Gimnazijoje įgyvendinamoms ugdymo programoms vykdyti rengiamas Trakų gimnazijos ugdymo planas vieniems mokslo metams. Gimnazija ugdymo organizavimo sprendimus gali atnaujinti bei patobulinti ir prasidėjus mokslo metams.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

6. Mokslo metus sudaro laikas, skirtas mokinių mokymuisi, ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

7. Mokslo metų ugdymo proceso trukmė apibrėžiama ugdymo dienų skaičiumi.

8. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtinga.

9. 2023–2024 mokslo metų pradžia – 2023 m. rugsėjo 1 d. Ugdymo proceso trukmė dienomis pagal ugdymo programas:

9.1. pradinio ugdymo programa – 175 d., 35 savaitės (birželio 11 d. baigia);

9.2. pagrindinio ugdymo programa (5–8 ir I–II gimnazijos klasės) – 185 d., 37 savaitės (birželio 26 d. baigia);

9.3. vidurinio ugdymo programa: III gimnazijos klasėje – 180 d., 36 savaitės (birželio 18 d. baigia), IV gimnazijos klasėje – 170 d., 34 savaitės (birželio 4 d. baigia);

9.4. ugdymo procesas skirstomas į pusmečius, jų trukmė:

|  |  |  |
| --- | --- | --- |
| Klasės | I pusmetis | II pusmetis |
| 1-4 | nuo 09-01 iki 01-31 | nuo 02-01 iki 06-11 |
| 5-8,  I–II gimn. kl. | nuo 09-01 iki 01-31 | nuo 02-01 iki 06-26 |
| III gimn. kl. | nuo 09-01 iki 01-31 | nuo 02-01 iki 06-18 |
| IV gimn. kl. | nuo 09-01 iki 01-31 | nuo 02-01 iki 06-04 |

9.5. skiriamos atostogos:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos 1 - 4 kl. | 2024 m. birželio 12 d. – rugpjūčio 31 d. |
| Vasaros atostogos 5 – 8, I- II gimn. kl. | 2024 m. birželio 27 d. – rugpjūčio 31 d. |
| Vasaros atostogos III gimn. kl. | 2024 m. birželio 19 d. – rugpjūčio 31 d. |
| Mokslo metų pabaiga IV gimn. klasės mokiniams | 2024 m. birželio 5 d. – rugpjūčio 31 d. |

10. Pasibaigus nustatytos trukmės ugdymo procesui 2023–2024 mokslo metais, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios:

10.1. 1–4, 5–8 klasių ir I–III gimnazijos klasių mokiniams atostogų pradžią nustato gimnazijos vadovas, suderinęs su gimnazijos taryba ir Trakų rajono savivaldybės vykdomąja institucija arba jos įgaliotu administracijos direktoriumi;

10.2. IV gimnazijos klasės mokiniams vasaros atostogos skiriamos pasibaigus švietimo, mokslo ir sporto ministro 2023–2024 mokslo metais nustatytai brandos egzaminų sesijai.

11. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

12. Neformaliojo vaikų švietimo programos per mokinių atostogas, išskyrus vasaros atostogas, vykdomos. Neformaliojo vaikų švietimo programose dalyvaujantys mokiniai žymimi Mokinių registre.

**ANTRASIS SKIRSNIS**

**GIMNAZIJOS UGDYMO PLANAS**

13. Gimnazijos ugdymo planą rengė gimnazijos vadovo 2023 m. balandžio 28 d. įsakymu Nr. V-68 sudaryta darbo grupė. Grupės darbui vadovavo direktoriaus pavaduotoja ugdymui.

14. Rengdama gimnazijos ugdymo planą gimnazija vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m.  balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), bendrąjį ugdymą reglamentuojančiais teisės aktais, Trakų gimnazijos nuostatais, patvirtintais Trakų rajono savivaldybės tarybos 2015 m. balandžio 30 d. sprendimu ir Trakų gimnazijos strateginiu planu, patvirtintu Trakų rajono savivaldybės tarybos 2020-12-17 d. sprendimu S1E-231.

15. Gimnazijos ugdymo plane numatomas ugdymo proceso organizavimas 2023–2024 mokslo metais:

15.1. 2023–2024 mokslo metais įgyvendinamos:

15.1.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse ir I, III gimnazijos klasėse;

15.1.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8 klasėse ir II gimnazijos klasėje;

15.1.3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje, išskyrus mokant lenkų tautinių mažumų gimtosios kalbos ir literatūros;

15.1.4. Gimnazijoje, III ir IV gimnazijos klasėse lenkų tautinių mažumų gimtosios kalbos ir literatūros mokoma pagal Lenkų tautinės mažumos gimtosios kalbos ir literatūros bendrąją programą, nurodytą 2022 m. Pradinio, pagrindinio ir vidurinio ugdymo bendrųjų programų 4 priede (toliau – Lenkų tautinės mažumos gimtosios kalbos ir literatūros bendroji programa).

16. Gimnazijos ugdymo plane aprašomi gimnazijos priimti sprendimai ugdymo procesui organizuoti įgyvendinant bendrąsias programas. Gimnazijos ugdymo plane numatyta:

16.1. ugdymo proceso organizavimo gimnazijoje kalendorius;

16.2. užsienio kalbų, pasirenkamųjų dalykų, neformaliojo vaikų švietimo užsiėmimų teikiama pasiūla mokiniams vadovaujantis [Trakų gimnazijos pasirenkamojo vaikų švietimo organizavimo tvarkos apraš](https://www.vidurine.trakai.lm.lt/Nuorodos/Dokumentai/aprasai/pasirenkamojo%20vaiku%20švietimo%20organizavimas.doc)u, patvirtintu gimnazijos direktoriaus 2017 m. spalio 27 d. įsakymu Nr. V-146;

16.3. mokymosi ir švietimo pagalbos teikimas (vadovaujantis Trakų gimnazijos [švietimo pagalbos teikimo vaikui modelio tvarkos apraš](https://www.vidurine.trakai.lm.lt/Nuorodos/Dokumentai/svietimo%20pagalbos%20mokiniui%20teikimo%20aprasas.docx)u, patvirtintu gimnazijos direktoriaus 2017 m. spalio 11 d. įsakymu Nr. V-141, Trakų gimnazijos mokymosi pagalbos teikimo organizuojant konsultacijas tvarkos aprašu, patvirtintu direktoriaus 2022 m. gegužės 31 d. įsakymu Nr. V-60);

16.4. gimnazijos susitarimai dėl mokiniams teikiamų užduočių į namus apimties, ugdymo ne gimnazijos aplinkose organizavimo ir kt. (vadovaujantis Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)u, patvirtintu gimnazijos direktoriaus 2022 m. gegužės 31 d. įsakymu Nr. V-59).

17. Gimnazijos ugdymo plano projektas suderinamas su gimnazijos taryba ir Trakų rajono savivaldybės vykdomąja institucija arba jos įgaliotu administracijos direktoriumi.

18. Gimnazijos vadovas gimnazijos ugdymo planą tvirtina iki mokslo metų pradžios.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

19. Gimnazijos ugdymo plane nustatytas ugdymo procesui skirtas laikas per mokslo metus proporcingai suskirstomas į pusmečius.

20. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

21. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.

22. Klasės dalykų turiniui įgyvendinti per skirtą ugdymo laiką ir pamokų skaičių rengiamas ir gimnazijos vadovo įsakymu tvirtinamas pamokų tvarkaraštis. Jame numatoma kiekvienai klasei skirtų pamokų organizavimo seka per dieną, savaitę. Gimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius (vadovaujantis Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)u, patvirtintu gimnazijos direktoriaus 2022 m. gegužės 31 d. įsakymu Nr. V-59).

23. Mokymosi veiksmingumui didinti organizuojamos ne tik pavienės, bet ir dvi iš eilės viena po kitos matematikos, lietuvių kalbos ir literatūros, lenkų gimtosios kalbos, anglų užsienio kalbos, biologijos, chemijos, fizikos, technologijų pamokos. Nepertraukiamo mokymosi laikas nustatomas vadovaujantis Higienos norma.

24. Mokiniams, besimokantiems pagal pradinio ir pagrindinio ugdymo programas nepaliekamas pamokos laiko tarpas tarp pamokų.

25. Gimnazija sudaro galimybes mokiniams kiekvieną dieną – prieš pamokas ir tarp pamokų – užsiimti fiziškai aktyvia veikla gimnazijos erdvėse. Kiekvieną dieną vykdomos dvi 20 min. trukmės pertraukos, skirtos fiziškai aktyvioms veikloms.

26. Gimnazija užtikrina, kad per mokslo metus ugdymo procese organizuojamas ugdymo plane nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, tačiau metinių pamokų skaičius negali būti mažesnis.

27. Gimnazija intensyviną ugdymo procesą, kai pamokos vyksta už gimnazijos ribų, ar keičiamas mokytojas, t. y. nustatytą pamokų skaičių įgyvendinti per mažesnį ugdymo dienų skaičių.

28. Prireikus intensyvinti ugdymo procesą, gimnazijos ugdymo plane numatoma, kad konsultacijų ir pamokų, skiriamų mokinių ugdymosi poreikiams tenkinti, metu lietuvių kalbos ir literatūros, matematikos, anglų užsienio kalbos, gamtos mokslų dalykų mokymas yra intensyvinamas (Trakų gimnazijos mokymosi pagalbos teikimo organizuojant konsultacijas tvarkos aprašas, patvirtintas direktoriaus 2022 m. gegužės 31 d. įsakymu Nr. V-60). Intensyvindama ugdymo procesą, gimnazija atsižvelgia į Higienos normą.

29. Reguliuodama mokinių mokymosi krūvius:

29.1. gimnazija vykdo mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus, ir priima sprendimus mokinių mokymosi krūviui reguliuoti, įtraukdama ir nuostatas dėl:

29.1.1. atsiskaitomieji darbai vykdomi ne daugiau kaip trys per savaitę, vienas per dieną, atsižvelgiame į tai, kad šie darbai nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, jų data ir laikas mokiniams paskelbiamas ne vėliau kaip prieš savaitę pažymint el. dienyne;

29.1.2. užduočių, skiriamų atlikti namuose, tikslingumo, trukmės, atsižvelgdama į kiekvieno mokinio poreikius ir amžių;

29.2. gimnazijoje kiekviena metodinė grupė susitaria dėl užduočių, skiriamų mokiniams atlikti, diferencijavimo;

29.3. Mokinys Gimnazijos direktoriaus įsakymu, suderinus su tėvais (globėjais, rūpintojais) ir pritarus Gimnazijos tarybai, gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus laimėtojas; nuo muzikos, dailės, šokio, sporto ir kitų dalykų pamokų lankymo, jei jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas;

29.4. Mokinys, atleistas nuo atitinkamų menų ar sporto srities dalykų pamokų, jų metu užsiima kita veikla arba mokosi individualiai; tėvams pageidaujant ir parašius prašymą Gimnazijos direktoriui, į pirmą pagal pamokų tvarkaraštį pamoką dalyko, nuo kurio yra atleistas, mokinys gali neateiti, per paskutinę – eiti namo.

30. Teikiant mokymosi pagalbą vadovaujamasi Trakų gimnazijos pagalbos teikimo vaikui modelio tvarkos aprašu, patvirtintu Trakų gimnazijos direktoriaus 2017 m. spalio 11 d. įsakymu Nr. V-141, Trakų gimnazijos mokymosi pagalbos teikimo organizuojant konsultacijas tvarkos aprašu, patvirtintu direktoriaus 2022 m. gegužės 31 d. įsakymu Nr. V-60:

30.1. ugdymo procese nuolat stebima, fiksuojama ir analizuojama mokinio daroma individuali pažanga ir pasiekimai. Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus;

30.2. jeigu kyla mokymosi sunkumų, sudaromos sąlygos konsultuotis:

30.2.1. mokinių grupėje, sudarytoje iš tos pačios klasės ar 3-4, 5-6, 7-8, I-II gimnazijos klasių mokinių grupėse matematikos, lenkų gimtosios kalbos ir lietuvių kalbos ir literatūros dalykų;

30.2.2. ne tik su mokančiu mokytoju, bet ir su kitu to paties dalyko mokytoju, mokančiu gimnazijoje;

30.2.3. intensyviai 2–3 kartus per savaitę trumpiau nei pamoka trunkančiose menų, fizinio ugdymo ir ilgesnės trukmės kalbų, tiksliųjų, socialinių ir gamtos mokslų dalykų konsultacijose;

30.3. gimnazija užtikrina ne tik vienkartinės, bet sisteminės mokymosi pagalbos teikimą apimdama pasiekimų žemėjimo prevenciją, intervenciją sprendžiant iškilusias problemas ir kompensacinių priemonių taikymą, kai suteikiama pagalba ar mokymosi priemonės, kurių mokiniai negali gauti namuose, sąlygų sudarymą išskirtinių gabumų mokinių mokymuisi ir pan.;

30.4. ilgalaikės konsultacijos, t. y. kurių trukmė lygi pamokos trukmei ir kurios teikiamos visus mokslo metus, įskaitomos į mokinio mokymosi krūvį. Trumpalaikės konsultacijos, trunkančios trumpiau nei pamoką arba trumpesnį laikotarpį (mėnesį ar pusmetį), neįskaitomos į mokinio mokymosi krūvį;

30.5. mokinių tėvai (globėjai, rūpintojai) per Mano dienyną informuojami apie mokiniui skiriamą mokymosi pagalbą ir apie mokinio daromą pažangą, nurodant konkretų konsultacijų grafiką (skelbiamas Gimnazijos interneto svetainėje <https://gimnazija.trakai.lm.lt> ir Mano dienyne).

31. Gimnazija, priimdama sprendimus mokymui diferencijuoti ir mokymuisi individualizuoti:

31.1. dėl mokinio individualaus ugdymo plano sudarymo, kuriamenumatoma, kaip mokymosi turinys pritaikomas mokiniui pagal jo mokymosi galias ir mokymosi poreikius, gimnazija nustatė plano formą ir turinio struktūrą Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)e, patvirtintame gimnazijos direktoriaus 2022 m. gegužės 31 d. įsakymu Nr. V-59. Individualaus ugdymo planą privaloma sudaryti mokiniui, kuris:

31.1.1. mokosi pagal vidurinio ugdymo programą;

31.1.2. atvykęs arba grįžęs iš užsienio;

31.1.3. mokomas namie pagal gydytojų konsultacinės komisijos rekomendacijas;

31.1.4. turi specialiųjų ugdymosi poreikių;

31.1.5. ypatingų gabumų mokiniui, siekiančiam aukštų mokymosi pasiekimų;

31.2. dėl laikinųjų grupių mokymuisi sudarymo:

31.2.1. laikinosios grupės sudaromos mokinių klasę mokymosi tikslais dalijant į mažesnes grupes, sujungiant į laikinai sudarytą grupę (pvz., tik pamokai). Minimalus mokinių skaičius grupėje ne mažiau 5 mokinių;

31.2.2. maksimalus mokinių skaičius laikinojoje grupėje negali būti didesnis, nei teisės aktais nustatytas didžiausias mokinių skaičius klasėje;

31.2.3. laikinosios grupės sudaromos:

31.2.3.1. technologijų dalykams mokyti, gamtos mokslų tiriamiesiems darbams atlikti;

31.2.3.2. lietuvių kalbai ir literatūrai mokyti 7 ir IV gimnazijos klasėse, kuriose mokosi 21 mokinys;

31.3. dėl 1–4, 5–8 klasėse ir I–II gimnazijų klasėse skiriamų pamokų mokinių mokymosi poreikiams tenkinti ir mokymosi pagalbai teikti skirstymo. Gimnazijos ugdymo plane 63, 69, 70 punktuose nustatytas skiriamų pamokų skaičius grupėms:

31.3.1. pasirenkamiesiems šokio, biotechnologijų, robotikos dalykams mokytis;

31.3.2. konsultacijoms pagal mokinių poreikį ir mokančio mokytojo siūlymus organizuoti;

31.3.3. papildomoms lietuvių kalbos ir literatūros pamokoms dalyko mokymosi turiniui įgyvendinti;

31.3.4. technologijų dalyko, gamtos mokslų tiriamiesiems darbams atlikti laikinųjų grupių sudarymui;

31.3.5. gamtos mokslų, technologijų, matematikos mokslų ir menų *(angl. Science, Technology, Engineering, Art (creative activities), Mathematics*)(toliau – STEAM) veiklai Alytaus ir Vilniaus STEAM centruose organizuoti.

32. Ugdymo procesas organizuojamas ne tik gimnazijoje, bet ir už jos ribų (STEAM centrai, muziejai, parodos, mugės, kelionės, medicininės įstaigos, teatrai ir kt.), sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:

32.1. tiesiogiai siejant dalyko mokymosi turinį, ugdomas kompetencijas su ne gimnazijos mokymosi aplinka, vykdomos veiklos pagal Kultūros paso teikiamas galimybes, pasirenkant numatytas sritis: 1–4, 5–8 klasių mokiniams – socialinės, emocinės ir sveikos gyvensenos kompetencijos ugdymas; I –IV gimnazijos klasių mokiniams – kultūrinės, pilietiškumo kompetencijų ugdymas. Dalyko mokytojai planuoja pamokas išnaudodami miesto ir socialinių partnerių teikiamas paslaugas. Numatytos veiklos vykdomos ne rečiau kaip kas pusmetį;

32.2. pritaikant pamokų tvarkaraštį ugdymo procesui organizuoti ne gimnazijoje, lanksčiai jį keičiant, siekiama užtikrinti, kad dalies mokinių mokymasis ne gimnazijoje nesutrikdytų įprasto ugdymo proceso;

32.3. integruoto turinio pilietiškumo ir gynybos įgūdžių formavimo veikla, (toliau –integruota ugdymo veikla) 2023–2024 mokslo metų įgyvendinama I gimnazijos klasių mokiniams. Integruotą ugdymo veiklą vykdo Lietuvos šaulių sąjunga:

32.3.1. integruotai ugdymo veiklai įgyvendinti skiriamos 3 ugdymo dienos per mokslo metus. Iš anksto numatoma organizavimo laikas ir eiga: nuosekliai viena po kitos ar su laiko pertrauka po kiekvienos dienos, ar pasirenkant kitokią organizavimo eigą. Per dieną organizuojamų veiklų trukmė negali būti ilgesnė nei ugdymo proceso per dieną, numatyta Higienos normoje;

32.3.2. mokiniai iš anksto supažindinami su planuojamos organizuoti integruotos ugdymo veiklos tikslais ir turiniu, siejant su dalykų bendrųjų programų turiniu;

32.3.3. 3 dienų trukmės integruotoms ugdymo veikloms organizuoti pertvarkomas pamokų tvarkaraštis, siekiant užtikrinti sklandų ugdymo procesą gimnazijoje;

32.3.4. apie mokinių dalyvavimą integruotose ugdymo veiklose, gimnazija informuoja mokinių tėvus (globėjus, rūpintojus);

32.3.5. dalyvavimą integruotose ugdymo veiklose gimnazija suderina su Trakų rajono savivaldybės vykdomąja institucija ar jos įgaliotu administracijos direktoriumi.

33. Mokinio iki 14 metų tėvai (globėjai), mokinys nuo 14 iki 18 metų turėdamas tėvų (rūpintojų) rašytinį sutikimą, gali prašyti atleisti mokinį nuo dalyko (dalykų) dalies ar visų pamokų, jeigu mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo programą, kurios turinys yra artimas ar tapatus dalyko bendrajai programai. Tokiu atveju privalu pateikti:

33.1. dalyko mokytojui neformaliojo vaikų švietimo programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį;

33.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar visiškai, mokytojas siūlo gimnazijos vadovui atleisti mokinį nuo dalyko dalies ar visų pamokų lankymo;

33.3. gimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymus ir pasiekimų vertinimo būdus;

33.4. mokiniai, atleisti nuo atitinkamo dalyko privalomųjų pamokų (jų dalies) lankymo vertinami maksimaliai (,,įskaityta“, 10 ,,puikiai“, aukštesnysis lygis).

34. Mokiniui pageidaujant, jeigu jis yra einamųjų metų nacionalinių ar tarptautinių olimpiadų, konkursų prizininkas, jis gali būti atleistas nuo dalyko dalies ar visų pamokų lankymo. Mokiniui pateikus prašymą gimnazijos vadovui, gimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymą. Mokinys neatleidžiamas nuo visų ar dalies pamokų lankymo to dalyko, kurio mokinys laikys nacionalinį mokinių pasiekimų patikrinimą, pagrindinio ugdymo pasiekimų patikrinimą ar brandos egzaminą.

35. Gimnazija priima sprendimus dėl ugdymo laiko įskaitymo mokiniui, kai jis atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis. Tos dienos įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Gimnazija suteikia laisvą nuo pamokų laiką pasiruošti dalyvauti ir dalyvaujant šalies ir tarptautinėse olimpiadose, varžybose. Šis laikas yra įskaitomas į mokinio ugdymosi dienų skaičių.

36. Mokinys, atleistas nuo dalyko dalies ar visų pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose / veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys į gimnaziją gali atvykti vėliau arba išvykti anksčiau. Apie tai gimnazija informuoja mokinio tėvus (globėjus, rūpintojus).

37. Gimnazija sudaro galimybę mokiniui kiekvieną dieną – prieš pamokas ir tarp pamokų – užsiimti aktyvia veikla – žaisti stalo tenisą, stalo futbolą, šaškėmis, šachmatais ir pan. Pradinių klasių mokiniai lanko pailgintos dienos grupę. Gimnazijoje yra sudaryta viena trumpesnė 15 min. ir dvi ilgesnės 20 min. pertraukos mokiniams pavalgyti ir pailsėti.

38. Mokiniams, kurie mokosi savarankišku ugdymo proceso būdu, gimnazija teikia konsultacijas. Konsultacijos organizuojamos pavienės ar grupinės, susidarius didesniam mokinių skaičiui.

39. Konsultacijoms skiriama iki 15 procentų Gimnazijos ugdymo plane 63, 69, 70, 80, 86 punktuose nustatyto metinių ir savaitinių pamokų skaičiaus. Vadovaujantis Trakų gimnazijos mokymosi pagalbos teikimo organizuojant konsultacijas tvarkos aprašu, patvirtintu direktoriaus 2022 m. gegužės 31 d. įsakymu Nr. V-60 konsultacijos organizuojamos įvairiais mokymo proceso organizavimo būdais. Joms organizuoti sudaromas atskiras tvarkaraštis.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

40. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

41. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

42. Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, organizuojamas gimnazijoje. Konsultacijas teikia mokęs mokytojas, kitas gimnazijos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį.

43. Gimnazijoje organizuojamos konsultacijos dalykų kabinetuose, užtikrinama reikiamų mokymo priemonių prieinamumas konsultacijas teikiančiam mokytojui ir mokiniams konsultacijų metu.

44. Prieš pradėdamas teikti konsultacijas, mokytojas susipažįsta su mokinių Pasiekimų patikrinimų rezultatais (ataskaita), aptaria mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numatyta bendras konsultacijų skaičius, konsultacijų temos ir trukmė, įvardyta mokiniui būtinos atlikti užduotys, jų vertinimas.

45. Kiekvienas mokinys gauna ne mažiau kaip 20 konsultacijų. Konsultacijos vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai klasės vadovas informuoja tėvus (globėjus, rūpintojus). Mokinio praleistos konsultacijos nėra kompensuojamos (Trakų gimnazijos mokymosi pagalbos teikimo organizuojant konsultacijas tvarkos aprašas, patvirtintas direktoriaus 2022 m. gegužės 31 d. įsakymu Nr. V-60).

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

46. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

47. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

48. Mokiniui, kuris mokosi namie:

48.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

48.1.1. 1–3 klasėse skiriama 315 pamokų per mokslo metus (9 pamokos per savaitę);

48.1.2. 4 klasėje skiriama 385 pamokos per mokslo metus (11 pamokų per savaitę);

48.1.3. kiekvienoje klasėje skiriama 70 papildomų pamokų per mokslo metus (2 pamokos per savaitę) lenkų gimtajai kalbai mokytis;

48.2. mokiniui, kuris mokosi namie pagal pagrindinio ar pagal vidurinio ugdymo programą savarankišku pavienio ar grupinio mokymosi forma:

48.2.1. 5–6 klasėse skiriamos 444 pamokos per mokslo metus (12 pamokų per savaitę);

48.2.2. 7–8 klasėse skiriama 481 pamoka per mokslo metus (13 pamokų per savaitę);

48.2.3. I–II gimnazijos klasėse skiriamos 555 pamokos per mokslo metus (15 pamokų per savaitę);

48.2.4. III gimnazijos klasėje skiriamos 504 pamokos (14 pamokų per savaitę);

48.2.5. IV gimnazijos klasėje skiriamos 476 pamokos per mokslo metus (14 pamokų per savaitę).

49. Suderinus su mokinio tėvais (globėjais, rūpintojais) gimnazijos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo, laisvai pasirenkamų dalykų ir modulių, fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleistas“. Pamokos, gydytojo leidimu lankomos gimnazijoje, įrašomos į mokinio individualų ugdymo planą.

50. Gimnazijos sprendimu pagal poreikį, mokiniui, kuris mokosi namuose, skiriama iki 2 papildomų pamokų per savaitę mokymosi pasiekimams gerinti.

51. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių.

52. Mokinys gali ugdytis šeimoje pagal pradinio, pagrindinio ar vidurinio ugdymo programą. Gimnazija padeda mokinio tėvams (globėjams, rūpintojams) organizuoti vaiko ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

53. 2023–2024 mokslo metais 1, 3, 5, 7 klasėse ir I, III gimnazijos klasėse įgyvendinamos 2022 m. Pradinio, pagrindinio ir vidurinio ugdymo bendrosios programos, o 2, 4, 6, 8 klasėse ir II, IV gimnazijos klasėse – 2008 m. Pradinio ir pagrindinio bendrosios programos ir 2011 m. Vidurinio ugdymo bendrosios programos Gimnazijos ugdymo plane 15.1 papunktyje nustatyta tvarka.

54. Gimnazijos vadovas organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą (informacija skelbiama Gimnazijos interneto svetainėje <https://gimnazija.trakai.lm.lt> ir Mano dienyne).

55. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso gimnazijos personalo dalyvavimu ir remiasi ciklišku planavimo, įgyvendinimo ir refleksijos principu.

56. Gimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų, 2011 m. Vidurinio ugdymo bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

57. Gimnazija nuo 2022 metų supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

58. Mokytojai, įvertinę dalyko mokymosi turinio pasikeitimus, ugdymo procese kompensuos mokymosi turinio trūkstamas temas, mokiniams skiriant individualią mokymosi pagalbą.

59. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Gimnazijos ugdymo plane dalykui numatytų metinių pamokų. Likusias pamokas, t. y. 30 proc., mokytojas užpildo mokytojo pasirinktu mokymosi turiniu, skiria laiką mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Gimnazijoje metodinėse grupėse susitariama dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje dirbančiais mokytojais, atsižvelgiant į mokinių mokymosi poreikius.

**SEPTINTASIS SKIRSNIS**

**UGDYMO ORGANIZAVIMAS, GIMNAZIJOJE, KURIOJE ĮTEISINTAS MOKYMAS TAUTINĖS MAŽUMOS KALBA**

60. Ugdymo procesas gimnazijoje organizuojamas vadovaujantis Švietimo įstatymo 30 straipsnio 2 dalimi,  Bendraisiais ugdymo planais, ir kitais bendrąjį ugdymą reglamentuojančiais teisės aktais.

61. Gimnazijoje ugdymo procesas vykdomas lietuvių kalba ir gimtąja kalba (lenkų). Kelių kalbų vartojimas svarbus mokinių kalbinės komunikacinės kompetencijos plėtojimui. Kalbų vartojimo santykį ugdymo procese lemia susitarimai gimnazijoje ir teisės aktai.

62. Gimnazijoje skiriamas papildomas dėmesys mokinių tautiniam, etniniam ir kalbiniam identitetui puoselėti. Plėtojama projektinė veikla, bendradarbiavimas su Lenkijos Respublikos mokyklomis, neformaliojo vaikų švietimo pasiūla iš įvairių švietimo teikėjų, kurie vykdo veiklas gimtąja mokinių kalba.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

63. Pamokų skaičius 2008 m. Pradinio ir pagrindinio ugdymo bendrosioms programoms ir 2022 m. Pradinio, pagrindinio ir vidurinio ugdymo programoms įgyvendinti per mokslo metus ir per savaitę. Minimalus pamokų skaičius gimnazijos Pradinio ugdymo bendrajai programai įgyvendinti per vienus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės 2023–2024 mokslo metais:

|  |  |  |  |  |  |
| --- | --- | --- | --- | --- | --- |
| Dalykai | Per savaitę skiriama pamokų pradinio ugdymo programai įgyvendinti | | | | Iš viso skiriama pamokų pradinio ugdymo programai įgyvendinti |
| 1 klasė | 2 klasė | 3 klasė | 4 klasė |
| Dorinis ugdymas | 35 (1) | 35 (1) | 35 (1) | 35 (1) | 140 (4) |
| Gimtoji kalba (lenkų) | - | 245 (7) | - | 245 (7) | 980 (28) |
| Lenkų tautinės mažumos gimtoji kalba ir literatūra | 245 (7) | - | 245 (7) | - |
| Lietuvių kalba | - | 140 (4) | - | 175 (5) | 665 (19) |
| Lietuvių kalba ir literatūra | 175 (5) | - | 175 (5) | - |
| Užsienio kalba (anglų) | - | 70 (2) | - | 70 (2) | 210 (6) |
| Užsienio kalba (pirmoji, anglų) | - | - | 70 (2) | - |
| Matematika | 140 (4) | 175 (5) | 175 (5) | 175 (5) | 665 (19) |
| Pasaulio pažinimas | - | 70 (2) | - | 70 (2) | 280 (8) |
| Visuomeninis ugdymas | 35 (1) | - | 35 (1) | - |
| Gamtos mokslai | 35 (1) | - | 35 (1) | - |
| Dailė ir technologijos | - | 70 (2) | - | 35 (1) | 700(20) |
| Technologijos | 35 (1) | - | 35 (1) | - |
| Dailė | 35 (1) | - | 35 (1) | - |
| Muzika | 70 (2) | 70 (2) | 70 (2) | 70 (2) |
| Šokis | 35 (1) | 35 (1) | 35 (1) | 35 (1) |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| Gyvenimo įgūdžiai | Integruojama į kitus dalykus | - | Integruojama į kitus dalykus | - |  |
| Informatika | Integruojama į kitus dalykus | | | | |
| Etninė kultūra | Integruojama į kitus dalykus | | | | |
| Iš viso privalomų pamokų skaičius metams | 945  ( 27) | 1015  (29) | 1050  (30) | 1015  (29) | 4025  (115) |
| Pamokos, skiriamos mokinių ugdymosi poreikiams tenkinti | - | 35  (1) | - | 35  (1) | 70  (2) |
| Neformalusis švietimas | 140 (4) | | 140 (4) | | 280 (8) |

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

64. Pradinio ugdymo programos dalykų turinio įgyvendinimo ypatumai (vadovaujamasi Bendraisiais ugdymo planais ir Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)u, patvirtintu gimnazijos direktoriaus 2022 m. gegužės 31 d. įsakymu Nr. V-59):

64.1. dorinis ugdymas:

64.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba katalikų tikybą;

64.1.2. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;

64.2. pirmosios užsienio kalbos mokymas:

64.2.1. pirmosios užsienio kalbos mokymas(is) vykdomas antraisiais–ketvirtaisiais pradinio ugdymo programos metais. Pirmosios užsienio kalbos mokymą(si) pradedame pirmoje klasėje pagal tėvų (globėjų, rūpintojų) pateiktą prašymą;

64.2.2. gimnazija siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš Europos kalbų (anglų, vokiečių);

64.3. socialinis / visuomeninis ir gamtamokslinis ugdymas:

64.3.1. 2 ir 4 klasėje socialiniam ir gamtamoksliniam ugdymui skiriama po pusę pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

64.3.2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

64.4. fizinis ugdymas:

64.4.1. specialiosios medicininės fizinio pajėgumo grupės gali būti organizuojamos taip:

64.4.1.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

64.4.1.2. vaiko tėvų (globėjų, rūpintojų) pageidavimu mokiniai gali lankyti sveikatos grupes ne gimnazijoje;

64.5. meninis ugdymas (dailė ir technologijos, muzika, šokis):

64.5.1. gimnazija, valandas, skiriamas meniniam ugdymui 2 ir 4 klasėje 2023–2024 mokslo metais skiria trims meninio ugdymo srities dalykams;

64.6. informatika:

64.6.1. skaitmeninei mokinių kompetencijai ugdyti per visus dalykus integruotai ugdymo procese naudoja;

64.7. Etninės kultūros bendroji programa ir Gyvenimo įgūdžių bendroji programa įgyvendinamos integruojant temas į kitus dalykus: lietuvių kalbą ir literatūrą, gamtos mokslus, visuomeninius mokslus ir fizinį ugdymą ir skiriant po 1 sav. val.

65. Pamokų skaičius mokiniui per mokslo metus negali būti mažesnis už nustatytą Gimnazijos ugdymo plano 63 punkte.

66. Klasės nedalijamos į grupes.

67. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas: menų dalykų, matematikos, informatikos ir fizinio ugdymo.

68. Ugdymo procese nuolat stebima ir analizuojama mokinių mokymosi pažanga ir prireikus suteikiama savalaikė mokymosi pagalba:

68.1. 1 klasės mokiniams ir naujai atvykusiems į šią klasę mokiniams skiriamas 1 mėnesio adaptacinis laikotarpis. Dalykų mokytojai, pradėję mokyti pirmokus, susipažįsta su mokinių priešmokyklinio ugdymo programos baigimo pasiekimais, bendradarbiauja su buvusiais šių mokinių mokytojais. Reikalui esant, susitinka su vaiko šeima gimnazijoje, bendradarbiauja su gimnazijos pagalbos mokiniui specialistais;

68.2. naujai atvykusiems į 2–4 klases mokiniams skiriamas dviejų savaičių adaptacinis laikotarpis nuo jų atvykimo dienos, mokymosi pasiekimai nevertinami, stebima ir fiksuojama mokinių daroma pažanga.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

69. Pamokų skaičius 2008 m. Pagrindinio ugdymo bendrosioms programoms įgyvendinti 6, 8 klasėse ir II gimnazijos klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
| Ugdymo sritys ir dalykai | Klasės | | | Iš viso programai |  |
| 6 klasė | 8 klasė | II gimn. klasė |  |
| Dorinis ugdymas | | | | |  |
| Etika | 1/37 | 1/37 | 1/37 | 111 |  |
| Tikyba | 1/37 | 1/37 | 1/37 | 111 |  |
| Kalbos | | | | |  |
| Lietuvių kalba ir literatūra | 5/185 | 5/185 | 5/185 | 555 |  |
| Gimtoji kalba (lenkų) | 5/185 | 5/185 | 4/148 | 518 |  |
| Užsienio kalba (pirmoji anglų) | 3/111 | 3/111 | 3/111 | 333 |  |
| Užsienio kalba (antroji vokiečių, rusų) | 2/74 | 2/74 | 2/74 | 222 |  |
| Matematika ir informacinės technologijos | | | | |  |
| Matematika | 4/148 | 4/148 | 4/148 | 444 |  |
| Informatika | 1/37 | - | 1/37 | 74 |  |
| Gamtamokslinis ugdymas | | | | |  |
| Gamta ir žmogus | 2/74 | - | - | 74 |  |
| Biologija | - | 2/74 | 1/37 | 111 |  |
| Chemija | - | 2/74 | 2/74 | 148 |  |
| Fizika | - | 2/74 | 2/74 | 148 |  |
| Socialinis ugdymas | | | | |  |
| Istorija | 2/74 | 2/74 | 2/74 | 222 |  |
| Geografija | 2/74 | 2/74 | 1/37 | 185 |  |
| Ekonomika ir verslumas |  |  | 1/37 | 37 |  |
| Pilietiškumo pagrindai |  |  | 1/37 | 37 |  |
| Meninis ugdymas | | | | |  |
| Dailė | 1/37 | 1/37 | 1/37 | 111 |  |
| Muzika | 1/37 | 1/37 | 1/37 | 111 |  |
| Fizinis ugdymas, technologijos ir žmogaus sauga | | | | |  |
| Fizinis ugdymas | 3/111 | 3/111 | 2/74 | 296 |  |
| Technologijos | 2/74 | 1/37 | 1,5/55,5 | 166,5 |  |
| Žmogaus sauga |  | 1/37 | 0,5/18,5 | 55,5 |  |
| Projektinė veikla |  |  | 1/37 | 37 |  |
| Etninė kultūra | Integruojama į ugdymo turinį | | | |  |
| Socialinė-pilietinė veikla | 20 | 20 | 20 | 60 |  |
| Minimalus pamokų skaičius mokiniui per savaitę | 32 | 34 | 33 | 99 |  |
| Minimalus privalomas pamokų skaičius mokiniui per mokslo metus | 1184 | 1258 | 1221 | 3663 |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 111 | 111 | 185 | 407 |  |
| Neformalusis vaikų švietimas (valandų skaičius per mokslo metus) | 64,75 | 64,75 | 74 | 204 |  |

70. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 5, 7 klasėse ir I gimnazijos klasėje 2023–2024 mokslo metais:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ugdymo sritys ir dalykai | Klasės | | | | |  | Iš viso programai |  |
| 5 klasė | | 7 klasė | I gimn. klasė | |  |  |
|  | | Dorinis ugdymas | | | | | |  |
| Etika | 1/37 | | 1/37 | 1/37 | |  | 111 |  |
| Tikyba | 1/37 | | 1/37 | 1/37 | |  | 111 |  |
|  | | Kalbinis ugdymas | | | | | |  |
| Lietuvių kalba ir literatūra | 5/185 | | 5/185 | 4/148 | |  | 518 |  |
| Lenkų tautinės mažumos gimtoji kalba ir literatūra | 5/185 | | 5/185 | 4/148 | |  | 518 |  |
| Užsienio kalba (pirmoji anglų) | 3/111 | | 3/111 | 3/111 | |  | 333 |  |
| Užsienio kalba (antroji vokiečių, rusų) | - | | 2/74 | 2/74 | |  | 148 |  |
|  | | Matematinis ugdymas, gamtamokslinis ir technologinis ugdymas | | | | | |  |
| Matematika | 4/148 | | 4/148 | 4/148 | |  | 444 |  |
| Informatika | 1/37 | | 1/37 | 1/37 | |  | 111 |  |
| Gamtos mokslai | 2/74 | |  |  | |  | 74 |  |
| Biologija |  | | 2/74 | 2/74 | |  | 148 |  |
| Chemija |  | |  | 2/74 | |  | 74 |  |
| Fizika |  | | 1/37 | 2/74 | |  | 111 |  |
| Technologijos | 2/74 | | 2/74 | 1/37 | |  | 185 |  |
|  | | Visuomeninis ugdymas | | | | | |  |
| Istorija | 2/74 | | 2/74 | 2/74 | |  | 222 |  |
| Geografija | - | | 2/74 | 2/74 | |  | 148 |  |
| Ekonomika ir verslumas |  | |  |  | |  |  |  |
| Pilietiškumo pagrindai |  | |  | 1/37 | |  | 37 |  |
|  | | Meninis ugdymas | | | | | |  |
| Dailė | 1/37 | | 1/37 | 1/37 | |  | 111 |  |
| Muzika | 1/37 | | 1/37 | 1/37 | |  | 111 |  |
|  | | Fizinis ir sveikatos ugdymas | | | | | |  |
| Fizinis ugdymas | 3/111 | | 3/111 | 2/74 | |  | 296 |  |
| Gyvenimo įgūdžiai | 1/37 | | 1/37 | 0,5/18,5 | |  | 92,5 |  |
| Pasirenkamieji dalykai:  šokis, biotechnologijos, robotika | 1/37 | | 1/37 | 1/37 | |  | 111 |  |
| Etninė kultūra |  | | | | Integruojama į ugdymo turinį | | |  |
| Socialinė-pilietinė veikla | 20 | | 20 | 20 | |  | 60 |  |
| Minimalus pamokų skaičius mokiniui per savaitę | 26 | | 31 | 31,5 | |  | 88,5 |  |
| Minimalus privalomas pamokų skaičius mokiniui per mokslo metus | 962 | | 1 147 | 1 165,5 | |  | 3274,5 |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 111 | | 111 | 111 | |  | 333 |  |
| Neformalusis vaikų švietimas (valandų skaičius per mokslo metus) | 64,75 | | 64,75 | 74 | |  | 204 |  |

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

71. Mokiniui, kuris pradeda mokytis pagal pagrindinio ugdymo programos pirmąją ar antrąją dalį, ir naujai atvykusiems mokiniams skiriamas adaptacinis laikotarpis, nustatant jo trukmę. Adaptacijos laikotarpiu stebima individuali pažanga, mokinių pasiekimų ir pažangos pažymiais nevertinama (Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)as, patvirtintas gimnazijos direktoriaus 2022 m. gegužės 31 d. įsakymu Nr. V-59):

71.1. 5 klasės mokiniams ir naujai atvykusiems mokiniams skiriamas 1 mėnesio adaptacinis laikotarpis. Dalykų mokytojai, pradėję mokyti penktokus, susipažįsta su mokinių pradinio ugdymo programos baigimo pasiekimais, bendradarbiauja su buvusiais šių mokinių mokytojais. Reikalui esant, susitinka su vaiko šeima gimnazijoje, bendradarbiauja su gimnazijos pagalbos mokiniui specialistais;

71.2. naujai atvykusiems mokiniams skiriamas dviejų savaičių adaptacinis laikotarpis nuo jų atvykimo dienos, mokymosi pasiekimai vertinami taikant tik formuojamąjį vertinimą, fiksuojama mokinio daroma pažanga;

71.3. 6–8, I–II gimnazijos klasių mokiniai rugsėjo mėnesį pirmas 2 savaites nepatenkinamais pažymiais nevertinami.

72. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Gimnazijos ugdymo plano 69, 70 punktuose.

73. Gimnazija užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius pasirenkamuosius dalykus, o besimokantysis pagal antrąją pagrindinio ugdymo programos dalį galėtų pasirinkti pasirenkamuosius dalykus ir dalykų modulius, kurių programas rengia gimnazija ir tvirtina gimnazijos vadovas; gauti savalaikę mokymosi ir švietimo pagalbą.

74. Mokinys pasirenka veiklas, atitinkančias saviraiškos poreikius: meninio ugdymo, sportinės veiklos, sveikos gyvensenos propagavimo, žalingų įpročių prevencijos, gamtosauginės veiklos, etninės kultūros ir pilietinio ugdymo, techninės kūrybos bei technologijos, socialiniams bei komunikaciniams gebėjimams ugdyti, asmenybės pažinimo. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas Gimnazijos ugdymo plane ([Trakų gimnazijos pasirenkamojo vaikų švietimo organizavimo apraš](https://www.vidurine.trakai.lm.lt/Nuorodos/Dokumentai/aprasai/pasirenkamojo%20vaiku%20švietimo%20organizavimas.doc)as, patvirtintas gimnazijos direktoriaus 2017 m. spalio 27 d. įsakymu Nr. V-146).

75. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2023–2024 mokslo metais:

75.1. 6, 8 klasių ir II gimnazijos klasės mokiniams ne mažiau kaip 10 pamokų (valandų);

75.2. 5, 7 klasių ir I gimnazijos klasės mokiniams ne mažiau kaip 20 pamokų (valandų).

76. Socialinė-pilietinė veikla organizuojama vadovaujantis Trakų gimnazijos socialinės-pilietinės veiklos organizavimo tvarkos aprašu, patvirtintu gimnazijos direktoriaus 2017 m. birželio 14 d. įsakymu Nr. V- 87:

76.1. atsižvelgiant į mokinių amžių nustatytus reikalavimus šiai veiklai organizuoti;

76.2. atsižvelgiant į gimnazijos pasiūlytas veiklos sritis;

76.3. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis ir kt.;

76.4. socialinė-pilietinė veikla neįskaitoma į mokinio mokymosi krūvį.

77. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

78. Gimnazija sudaro galimybes atlikti projektines veiklas: I–II gimnazijos klasių mokiniai pasirenka ir atlieka mokslo metų trukmės projektinį darbą. Projektiniam darbui atlikti skiriama iki 37 pamokų, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas.

79. Mokymosi turinio įgyvendinimo organizavimas:

79.1. dorinis ugdymas (etika arba tikyba):

79.1.1. mokiniui iki 14 metų vieną iš dorinio ugdymo dalykų: etiką arba katalikų tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;

79.1.2. dorinio ugdymo dalyką mokiniui galima keisti kasmet;

79.2. užsienio kalba:

79.2.1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

79.2.2. antrosios užsienio kalbos (vokiečių, rusų) mokymas privalomas nuo 6 klasės;

79.2.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;

79.2.4. dviejų užsienio kalbų (neįskaitant pirmosios užsienio kalbos, kurios mokinys mokėsi pagal pradinio ugdymo programą ir toliau mokosi pagal pagrindinio ugdymo programą);

79.2.5. gimnazijos antrosios užsienio kalbos mokymas nėra privalomas. Mokiniams pageidaujant, gimnazija sudaro sąlygas pasirinkti ir mokytis antrosios užsienio kalbos, jai mokytis skirdama mokinio ugdymo poreikiams ir mokymosi pagalbai teikti skirtas pamokas;

79.2.6. pamokos užsienio (pirmajai) kalbai ir užsienio (antrajai) kalbai Gimnazijos ugdymo plano 69, 70 punktuose nurodytos bendrai, skatinant gimnaziją ieškoti veiksmingų sprendimų, kaip organizuoti kalbinį ugdymą ir kaip paskirstyti valandas tarp pirmosios ir antrosios užsienio kalbų, siekiant sudaryti galimybes mokiniams išmokti dvi užsienio kalbas. Tikslinga, pradedant mokytis antrosios užsienio kalbos, intensyvinti mokymą, skiriant daugiau pamokų naujai pradėtai užsienio kalbai mokytis;

79.2.7. keisti užsienio kalbą, nebaigus pagrindinio ugdymo programos, galima tik tokiu atveju:

79.2.7.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

79.2.7.2. nesant galimybės mokiniui tęsti pradėtos mokytis užsienio kalbos, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais);

79.2.7.3. jei mokinys yra atvykęs iš kitos Lietuvos mokyklos ar užsienio ir gimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

79.3. iš užsienio atvykę mokiniai gimtosios kalbos gali mokytis kaip antrosios užsienio kalbos, jei gimnazija turi galimybę šios kalbos mokyti;

79.4. jei mokinys yra baigęs tarptautinės bendrojo ugdymo programos dalį ar visą programą ir gimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros;

79.5. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o gimnazija neturi tos kalbos mokytojo:

79.5.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu,  su Trakų rajono savivaldybės vykdomąja institucija ar jos įgaliotu administracijos direktoriumi, skiriant pamokų skaičių, vadovaujamasi Gimnazijos ugdymo plano 69, 70 punktais;

79.5.2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti gimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

79.6. gamtos mokslai:

79.6.1. gimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą gimnazijos laboratorijoje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko. Nesant galimybių atlikti eksperimentinę veiklą gimnazijoje, sudaromos sąlygos ją atlikti kitoje mokykloje, atvirosios prieigos STEAM centruose;

79.6.2. 7–8 klasėse mokoma atskirų gamtos mokslų dalykų – biologijos, chemijos, fizikos;

79.7. technologijos: I–II gimnazijos klasių mokiniams, siūloma rinktis kitokias technologinio ugdymo programas: biotechnologijos, robotikos ir kt. Būtina, kad mokiniai, mokydamiesi pagal gimnazijos parengtas, gimnazijos vadovo patvirtintas technologinio ugdymo programas, įgytų pasiekimus, numatytus pagrindinio ugdymo technologijų bendrojoje programoje;

79.8. meninis ugdymas:

79.8.1. meninio ugdymo dalykų grupei priskiriami: muzikos, dailės, teatro ir šokio dalykai;

79.8.2. mokiniams, privaloma mokytis dailės ir muzikos dalykų;

79.8.3. gimnazija iš meninio ugdymo dalykų grupės kaip pasirenkamąjį dalyką siūlo rinktis šokio dalyką;

79.9. fizinis ugdymas:

79.9.1. gimnazija organizuoja ugdymą specialiajai medicininei fizinio pajėgumo grupei:

79.9.1.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

79.9.1.2. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne gimnazijoje;

79.9.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

79.9.3. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat gali būti pasiūlytos panašios veiklos;

79.9.4. pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS IV GIMNAZIJOS KLASĖJE**

80. Pamokų skaičius 2011 m. Vidurinio ugdymo bendrosioms programoms įgyvendinti per mokslo metus ir per savaitę 2023–2024 mokslo metais IV gimnazijos klasėje, skirtas įgyvendinti grupinio mokymosi forma kasdieniu mokymo proceso organizavimo būdu (Trakų gimnazijos Vidurinio ugdymo programos įgyvendinimo tvarkos aprašas, patvirtintas direktoriaus 2022 gegužės 31 d. įsakymu Nr. V-58):

|  |  |  |  |
| --- | --- | --- | --- |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Dorinis ugdymas | 70 |  |  |
| Tikyba |  | 70 | – |
| Kalbos |  |  |  |
| Lietuvių kalba ir literatūra | 385 | 385 | 455 |
| Lenkų tautinės mažumos gimtoji kalba ir literatūra | 280 | 280 | 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 210 | 210 | 210 |
| Užsienio kalba (rusų) | 140 | 140 | - |
| Socialinis ugdymas | 140 |  |  |
| Istorija |  | 140 | 210 |
| Geografija |  | 140 | 210 |
| Matematika | 210 | 210 | 315 |
| Informacinės technologijos |  | 70 | 140 |
| Gamtamokslinis ugdymas | 140 |  |  |
| Biologija |  | 140 | 210 |
| Fizika |  | 140 | 245 |
| Chemija |  | 140 | 210 |
| Meninis ugdymas ir technologijos | 140 |  |  |
| Dailė |  | 140 | 210 |
| Muzika |  | 140 | 210 |
| Šokis |  | 140 | 210 |
| Technologijos (kryptys): |  |  |  |
| Taikomasis menas, amatai ir dizainas |  | 140 | 210 |
| Mechanika, mechaninis remontas |  | 140 | 210 |
| Fizinis ugdymas | 140–210 (4–6) |  |  |
| Fizinis ugdymas |  | 140 | 280 |
| Žmogaus sauga (integruojama į ugdymo turinį) | 17,5 | 17,5 | 17,5 |
| Pasirenkamieji dalykai, dalykų moduliai / Projektinė veikla |  |  |  |
| Brandos darbas | 17,5–37 |  |  |
| Mokinio pasirinktas mokymo turinys |  | Iki 26 Iki 22 \* | Iki 26 Iki 22\* |
| Minimalus privalomų pamokų skaičius mokiniui per savaitę / per mokslo metus | Po 31,5 pamokos III ir IV gimnazijos klasėse per savaitę.  1 134 – III gimnazijos klasėje\*; 1 071 – IV gimnazijos klasėje. | | |
| Neformalusis vaikų švietimas (valandų skaičius) klasei | 210 valandų | | |
| Mokinio ugdymo poreikiams tenkinti | 840 pamokų dvejiems mokslo metams | | |
| Minimalus pamokų skaičius klasei, esant vienai gimnazijos III klasei, – 1 591 pamoka per mokslo metus (43 pamokos per savaitę); IV gimnazijos klasei – 1 702 pamokos per mokslo metus (46 pamokos per savaitę). Klasei skiriama ir daugiau pamokų, atsižvelgiant į mokinių mokymosi poreikius ir neviršijant mokymui skirtų lėšų. | | | |

81. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 31,5. Maksimalus pamokų skaičius IV gimnazijos klasėje – ne daugiau nei 35 pamokos per savaitę. Mokiniai 2023–2024 mokslo metais mokosi pagal lenkų tautinės mažumos gimtosios kalbos ir literatūros bendrąją programą

82. Dalyko mokymosi turiniui įgyvendinti skiriama daugiau pamokų, nei numatyta Gimnazijos ugdymo plano 80 ir 86 punktuose.

83. Gimnazija, turėdama tik vieną IV klasę sudaro lietuvių kalbai ir literatūrai, matematikai, užsienio kalbai ir gimtajai kalbai mokyti(s) atskiras laikinąsias grupes, atsižvelgiant į mokinių pasirinktą bendrojo ar išplėstinio kurso programą, o užsienio kalbai – į kalbos mokėjimo lygį.

84. Žmogaus saugos dalykas integruojamas į kitų dalykų mokymosi turinį: istorijos, geografijos, ekonomikos ir fizinio ugdymo, skiriant po 0,5 sav. val.

85. 2023–2024 mokslo metais įgyvendinant vidurinio ugdymo programą IV gimnazijos klasėje, vadovaujamasi 80 punktu.

**ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS III GIMNAZIJOS KLASĖJE**

86. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 2023–2024 mokslo metais III gimnazijos klasėje skirtas įgyvendinti grupinio mokymosi forma kasdieniu mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
|  | Pamokų skaičius dalyko privalomam mokymosi turiniui įgyvendinti | | | Pamokų skaičius klasei per vienus metus / per savaitę | |
| Vidurinio ugdymo dalykų grupės / dalykai | Pamokų skaičius privalomam turiniui įgyvendinti | | Pamokų skaičius turiniui įgyvendinti per du metus | III gimn. klasė (36 savaitės) | IV gimn. klasė (34 savaitės) |
| Privalomi dalykai | | | | | |
| Lietuvių kalba ir literatūra | 280 | | 280 B; 420 A | 144 B (4);  216 A (6) | 136 B (4);  204 A (6) |
| Lenkų tautinės mažumos gimtoji kalba ir literatūra | 280 | | 280 | 144 A (4) | 136 A (4) |
| Matematika | 280 | | 280 B  420 A | 144 B (4);  216 A (6) | 136 B (4);  204 A (6) |
| Fizinis ugdymas | 210 | | 210 | 108 (3) | 102 (3) |
| Privalomai pasirenkami dalykai | | | | | |
| Dorinis ugdymas | | | | | |
| Dorinis ugdymas (tikyba) | | 70 | 70 | 36 (1) | 34 (1) |
| Dorinis ugdymas (etika) | | 70 | 70 | 36 (1) | 34 (1) |
| Kalbinis ugdymas | | | | | |
| Užsienio kalba (anglų), B2 | | 210 | 210 | 108 (3) | 102 (3) |
| Gamtamokslinis ir technologinis ugdymas | | | | | |
| Biologija | | 210 | 210 | 108 (3) | 102 (3) |
| Chemija | | 210 | 210 | 108 (3) | 102 (3) |
| Fizika | | 210 | 210 | 108 (3) | 102 (3) |
| Informatika | | 210 | 210 | 108 (3) | 102 (3) |
| Visuomeninis ugdymas | | | | | |
| Istorija | | 108 | 210 | 108 (3) | 102 (3) |
| Geografija | | 108 | 210 | 108 (3) | 102 (3) |
| Ekonomika ir verslumas | | 108 | 210 | 108 (3) | 102 (3) |
| Meninis ugdymas | | | | | |
| Dailė | | 140 | 140 | 72 (2) | 68 (2) |
| Muzika | | 140 | 140 | 72 (2) | 68 (2) |
| Šokis | | 140 | 140 | 72 (2) | 68 (2) |
| Taikomosios technologijos | | 140 | 140 | 72 (2) | 68 (2) |
| Brandos darbas (...) | | 50 valandų | | | |
| Socialinė - pilietinė veikla | | ne mažiau kaip 70 valandų | | | |
| Pasirenkamieji dalykai, dalyko moduliai | | | | | |
| Laisvai pasirenkamasis dalykas: | |  |  |  |  |
| Nacionalinio saugumo ir krašto gynyba | | 70 | 70 | 36 (1) | 34 (1) |
| Psichologija | | 70 | 70 | 36 (1) | 34 (1) |
| Teisė | | 70 | 70 | 36 (1) | 34 (1) |
| Dalyko modulis: | | 36–140 | 70–140 | 36–72 (1–2) | 34–68 (1–2) |
| Planimetrija (privaloma) | | 36 | 36 | 36 (1) | 0 |
| Duomenų tyrybos, programavimo ir saugaus elgesio pradmenys (privaloma) | | 70 | 70 | 36 (1) | 34 (1) |
| Lietuvių kalbos rašyba, skyryba ir kalbos vartojimas | | 70 | 70 | 36 (1) | 34 (1) |
| Kūrybinis rašymas | | 35 | 35 | 36 (1) | 34 (1) |
| Užsienio kalbos akademinių gebėjimų ugdymas(is) rengiantis studijoms (rašymas) | | 35 | 35 | 36 (1) | 0 |
| Biologijos tiriamosios veiklos duomenų apdorojimo metodikos | | 35 | 35 | 36 (1) |  |
| Fizikiniai inžinerijos pagrindai | | 35 | 35 | 36 (1) | 34 (1) |
| Puslaidininkiai ir elektronika | | 34 | 34 | 0 | 34 (1) |
| Lenkų kalba (modulis) | | 70 | 70 | 36 (1) | 34 (1) |
| Minimalus privalomų pamokų skaičius mokiniui per savaitę / per mokslo metus | | 25 | Po 27 pamokas III ir IV gimnazijos klasėse per savaitę.  972 – III gimnazijos klasėje; 918 – IV gimnazijos klasėje. | | – |
| Neformalusis vaikų švietimas (valandų skaičius) klasei per 2 metus | | 210 valandų | | | |
| Mokinio ugdymo poreikiams tenkinti pamokų skaičius per 2 metus | | 840 pamokų | | | |
| Maksimalus pamokų skaičius III klasei 42 pamokos per savaitę, nes yra viena gimnazijos klasė, turinti iki 20 mokinių. | | | | | |
|  |  |  |  |  |  |

87. Gimnazijoje besimokantiesiems pagal vidurinio ugdymo programą minimalus pamokų skaičius per savaitę – ne mažiau kaip 27 pamokos (1890 pamokų per dvejus metus) (Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)u, patvirtintu gimnazijos direktoriaus 2022 m. gegužės 31 d. įsakymu Nr. V-59).

88. Mokinys, kuris mokosi pagal vidurinio ugdymo programą, kartu su gimnazija parengia individualų ugdymo planą, kuriame numato savo pasirinktus dalykus. Mokinys:

88.1. privalo mokytis:

88.1.1. lietuvių kalbos ir literatūros bendruoju arba išplėstiniu kursu;

88.1.2. matematikos bendruoju arba išplėstiniu kursu;

88.1.3. fizinio ugdymo;

88.1.4. lenkų tautinės mažumos gimtosios kalbos ir literatūros;

88.2. privalo pasirinkti mokytis bent vieno dalyko iš kiekvienos dalykų grupės (mokinys dalykų gali rinktis ir daugiau, jei dalykų grupėje yra daugiau nei du):

88.2.1. užsienio kalbos (anglų);

88.2.2. biologijos, chemijos, fizikos, informatikos;

88.2.3. istorijos, geografijos, ekonomikos ir verslumo;

88.2.4. etikos, tikybos;

88.2.5. dailės, muzikos, šokio, taikomųjų technologijų;

88.3. gali pasirinkti mokytis dalyką / dalykus ne tik iš privalomai pasirenkamųjų mokytis dalykų grupių bet ir:

88.3.1. iš laisvai pasirenkamųjų dalykų grupės (nacionalinis saugumas ir krašto gynyba, psichologija, teisė);

88.3.2. gimnazijos siūlomus dalykų modulius. Laisvai pasirenkamųjų dalykų grupės dalykai nėra privalomi mokytis, mokiniui sudaroma galimybė laisvai pasirinkti jo mokymosi poreikius atliepiantį dalyką (dalykus) ir (ar) modulį (modulius);

88.4. gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas Higienos normoje nustatytas maksimalus pamokų skaičius;

88.5. privalo mokytis šių modulių:

88.5.1. „Planimetrija“, matematikos modulis, nepriklausomai nuo mokytis pasirinkto dalyko programos kurso;

88.5.2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką;

88.5.3. lenkų tautinės mažumos gimtosios kalbos ir literatūros dalyko modulio.

89. Socialinė-pilietinė veikla besimokančiajam pagal vidurinio ugdymo programą yra privaloma, jos trukmė ne mažesnė nei 70 val.

90. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. Jis vykdomas vadovaujantis Brandos darbo programa, patvirtinta Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“.

91. Įgyvendinant vidurinio ugdymo programą ugdymo procesas organizuojamas formuojant laikinąsias grupes iš tos pačios klasės mokinių skirtingiems dalykams mokytis, minimalus mokinių skaičius laikinojoje grupėje - 5 mokiniai.

92. Mokiniui pageidaujant pagilinti ugdomas kompetencijas, dalykui mokytis skiriama ir daugiau pamokų, nei numatyta Gimnazijos ugdymo plano 80 ir 86 punktuose.

93. Mokinys, besimokydamas pagal vidurinio ugdymo programą, prireikus pagal gimnazijos nustatytus reikalavimus gali keisti (Trakų gimnazijos Vidurinio ugdymo programos įgyvendinimo tvarkos aprašas, patvirtintas direktoriaus 2022 gegužės 31 d. įsakymu Nr. V-58):

93.1. dalyko programos kursą: lietuvių kalbos ir literatūros ar matematikos pasirinktą mokymosi kursą. Bendrąjį kursą keisdamas į išplėstinį, mokinys privalo per gimnazijos nurodytą laiką atsiskaityti už atitinkamo dalyko bendrosios programos skirtumus;

93.2. dalyką, vadovaudamasis gimnazijos nustatyta dalyko keitimo tvarka;

93.3. mokinys gali keisti dalykų pasirinkimus III gimnazijos klasėje ir IV gimnazijos klasėje iki lapkričio 15 d. pagal gimnazijos nustatytus individualaus ugdymo plano keitimo reikalavimus ir galimą keitimo laiką. Sprendimą dėl dalyko keitimo galimybių priima gimnazija.

94. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami.

95. Mokiniui, atvykusiam iš kitos mokyklos, gimnazija užtikrina galimybę toliau tęsti individualaus ugdymo plano įgyvendinimą. Mokiniui pasiūloma keisti pasirinktus mokytis dalykus, dalykų modulius.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

96. Gimnazija, rengdama ir įgyvendindama gimnazijos ugdymo planą, užtikrina visų mokinių įtraukimą į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.

97. Ugdymo procese vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

98. Gimnazija, formuodama gimnazijos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir atsižvelgia į:

98.1. mokinio mokymosi ir švietimo pagalbos poreikius;

98.2. formaliojo švietimo programą;

98.3. mokymosi formą ir mokymo proceso organizavimo būdą;

98.4. švietimo pagalbos specialistų, Gimnazijos vaiko gerovės komisijos, Trakų rajono savivaldybės pedagoginės psichologinės pagalbos tarnybos rekomendacijas.

99. Gimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą:

99.1. kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą;

99.2. kuriam rengti bei įgyvendinimui koordinuoti paskiriamas klasės vadovas, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais)  numato ugdymo ir pagalbos tikslus.

100. Gimnazija, rengdama individualų ugdymo planą mokiniui ir vadovaudamasi Gimnazijos ugdymo plano 63, 69, 70 punktuose nurodytu pradinio ir pagrindinio ugdymo dalykų programoms įgyvendinti skiriamų pamokų skaičiumi:

100.1. pradinio ugdymo programoje koreguoja iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

100.2. planuojamos specialiosios pamokos ir didinama užsiėmimų, skirtų bendrųjų kompetencijų ugdymui, meniniam, technologiniam, sveikatos ugdymui, lietuvių kalbai mokyti;

101. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Gimnazijos ugdymo plano 63, 69, 70 punktuose dalykų programoms įgyvendinti nurodomu pamokų skaičiumi, kuris koreguojamas iki 25 procentų. Bendras pamokų ir neformaliojo švietimo pamokų skaičius didinamas atsižvelgiant į mokinio galias ir ugdymosi poreikius, specialistų rekomendacijas.

102. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, pagalbos mokiniui specialistų ir vaiko gerovės komisijos narių rekomendacijas. Gimnazijai konsultacijas bei rekomendacijas rengia Trakų rajono savivaldybės pedagoginė psichologinė pagalbos tarnyba.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

103. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Gimnazijos ugdymo planu ir Trakų gimnazijos [mokinių pažangos ir pasiekimų vertinimo tvarkos apraš](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)u, patvirtintu gimnazijos direktoriaus 2022 m. gegužės 31 d. įsakymu Nr. V-59.

104. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

105. Švietimo pagalbą mokiniui užtikrina gimnazija (Trakų gimnazijos pagalbos teikimo vaikui modelio tvarkos aprašas, patvirtintas direktoriaus 2017 m. spalio 11 d. įsakymu Nr. V-141).

106. Švietimo pagalba, ją teikiantys specialistai, tikslai ir intensyvumas mokiniui numatoma mokinio individualiame pagalbos plane.

107. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

108. Švietimo pagalba mokiniui teikiama ugdymo proceso metu konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami tinkami ugdymo ir švietimo pagalbos teikimo būdai.

109. Švietimo pagalbos teikimo formos parenkamos mokiniui individualiai:

109.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

109.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios vyksta individualiai ar grupėmis (2–5 mokiniai).

**VII SKYRIUS**

**BAIGIAMOSIOS NUOSTATOS**

110. Gimnazijos ugdymo plano priede pateikiama Pradinio, pagrindinio ir vidurinio  ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (pridedama).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų gimnazijos 2023–2024 mokslo metų pradinio, pagrindinio ir vidurinio

ugdymo programų ugdymo plano

Priedas

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1.Priedas reglamentuoja mokinių, besimokančiųjų pagal pradinio, pagrindinio ir vidurinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra gimnazijos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–8, I–IV gimnazijos klasių mokiniams;

3.3. 30 °C ar aukštesnė – 5–8, I–IV gimnazijos klasių mokiniams.

4. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas gimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, gimnazijos vadovas sprendimą dėl ugdymo proceso stabdymo derina su Trakų rajono savivaldybės vykdomąja institucija ar jos įgaliotu savivaldybės administracijos direktoriumi;

4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Gimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar gimnazijos vadovo sprendimu ugdymo procesą ar jo dalį organizuodama nuotoliniu mokymo būdu, gimnazija:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į gimnazijos ugdymo plane numatytus sprendimus nuotoliniam mokymo procesui organizuoti, Bendrųjų ugdymo planų nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis gimnazijoje, jeigu gimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti gimnazijoje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas gimnazijoje negalėjo būti organizuojamas kasdieniu būdu. Informacija apie tai skelbiama gimnazijos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_